
Zmluva o dielo
uzatvorená v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len ,,Obchodný zákonník“) a ako výsledok verejného obstarávania podľa zákona 343/2015 Z. z. o verejnom obstarávaní a o zmene a doplnení niektorých zákonov 
(ďalej len Zákon o verejnom obstarávaní alebo „ZVO“) 
(ďalej v texte len „Zmluva“)
[bookmark: _Ref16599004]
Zmluvné strany
Objednávateľ
Názov organizácie: 		Stredná odborná škola
Sídlo organizácie: 		Garbiarska 1, 060 01 Kežmarok
Štatutárny orgán: 	Ing. Vojtech Wagner – riaditeľ školy
IČO: 	37880012
DIČ: ...
Bankové spojenie: ...
IBAN, SWIFT: ...
Zástupca splnomocnený na riešenie vo veciach:
a) zmluvných (titul, meno a priezvisko, funkcia, telefón, e-mail): ...
b) technických (titul, meno a priezvisko, funkcia, telefón, e-mail): ...

„Poznámka pre účely uzavretia Zmluvy: V prípade, že k podpisu tejto Zmluvy dôjde po 01.09.2026, zmluvnou stranou na strane Objednávateľa je jeho právny nástupca – Stredná odborná škola a Hotelová akadémia Otta Brucknera, Garbiarska 1, 060 01 Kežmarok, IČO: 57285519, štatutárny orgán: Ing. Vojtech Wagner, riaditeľ, a identifikačné údaje v záhlaví Zmluvy budú pri jej vyhotovení upravené v súlade s touto skutočnosťou.“

(ďalej len „Objednávateľ”)

a

[bookmark: _Ref13061969]Zhotoviteľ
Názov: ...
Sídlo: ...
Štatutárny orgán: ...
Zapísaná v: ...
IČO: ...
DIČ: ...
IČ DPH: ...
Bankové spojenie: ...
IBAN, SWIFT: ...
Zástupca splnomocnený na rokovanie vo veciach:
a) zmluvných (titul, meno a priezvisko, funkcia, telefón, e-mail): ...
b) technických (titul, meno a priezvisko, funkcia, telefón, e-mail): ...

 (ďalej len „Zhotoviteľ”)

Preambula
Túto Zmluvu uzatvára Objednávateľ ako verejný obstarávateľ so Zhotoviteľom ako úspešným uchádzačom vo verejnom obstarávaní v súlade s výzvou na predkladanie ponúk a jej prílohami, v súlade s vysvetleniami výzvy a súvisiacich dokladov a dokumentov, ak k vysvetľovaniu došlo, a v súlade s predloženou ponukou úspešného uchádzača.
Identifikačné údaje verejného obstarávania:	
Typ zákazky:	Nadlimitná zákazka
Postup:	Verejná súťaž podľa § 66 ZVO, vyhlásené dňa DD.MM.RRRR vo Vestníku č. ... pod značkou ...	
ID v IS ERANET:	...
Názov akcie: 	Rekonštrukcia domova mládeže
Predmet zákazky: 	Rekonštrukcia domova mládeže – stavebne práce
Zmluvné strany záväzne vyhlasujú a prejavujú svoju vôľu, že budú spoločne koordinovať postup a poskytovať si vzájomne nevyhnutnú súčinnosť pri riadnom plnení predmetu tejto Zmluvy.
Predmet zmluvy bude financovaný z iných zdrojov získaných na základe nenávratného finančného príspevku (ďalej len „NFP”) ak budú v rámci príslušnej výzvy a schválenej žiadosti na daný účel zabezpečenia financovania predmetu zmluvy schválené a poskytnuté.

Predmet a doba trvania Zmluvy
[bookmark: _Ref16598359][bookmark: _Ref42085458]Zmluvné strany sa dohodli, že predmetom tejto Zmluvy sú stavebné práce v rámci investičnej akcie „Rekonštrukcia domova mládeže“. Táto Zmluva sa uzatvára na dobu určitú: odo dňa jej účinnosti do splnenia všetkých práv a povinností Zmluvných strán vyplývajúcich z tejto Zmluvy.
[bookmark: _Ref158269817]Predmet Zmluvy je bližšie špecifikovaný v Prílohe č. 1 a č. 2 tejto Zmluvy, tvoriacimi neoddeliteľnú súčasť tejto Zmluvy (ďalej aj ako „Dielo“ alebo „stavba“), v súlade s ktorými bude realizovaný. Projektovú dokumentáciu spracovala spoločnosť BG projekt s.r.o., Družstevná 840/16, 059 01 Spišská Belá.
[bookmark: _Ref13058073]Zhotoviteľ sa zaväzuje realizovať pre Objednávateľa predmet Zmluvy – Dielo podľa v tejto Zmluve dohodnutých podmienok vrátane jej príloh v požadovanom množstve, kvalite, špecifikácií a cenách, a to najmä:
podľa priestorovej a technickej špecifikácie uvedenej v Prílohe č. 1;
podľa technickej špecifikácie, množstiev a cien uvedených v Prílohe č. 2;
podľa časového plnenia uvedeného v prílohe č. 3;
podľa svojej ponuky predloženej vo verejnom obstarávaní, na základe ktorej bol vyhodnotený ako úspešný uchádzač a ako Zhotoviteľ predmetu Zmluvy.
Súčasťou predmetu plnenia sú aj ďalšie plnenia Zhotoviteľa, najmä:
spracúvanie a odovzdanie kontrolného a skúšobného plánu stavby pred začatím stavebných prác;
priebežná aktualizácia časového harmonogramu zhotovenia diela;
vykonanie všetkých skúšok v súlade so skúšobným plánom a predpísaných príslušnými právnymi predpismi, ktoré uskutoční Zhotoviteľ na vlastné náklady v zmysle § 13 zákona č. 254/1998 Z. z. o verejných prácach v znení neskorších predpisov;
spracovanie a odovzdanie plánu užívania verejnej práce/stavby pozostávajúceho z pravidiel užívania, pravidiel technických prehliadok, pravidiel údržby v zmysle zákona č. 254/1998 Z. z. o verejných prácach v znení neskorších predpisov;
dodanie dokumentácie skutočného zhotovenia stavby podľa zákona č. 25/2025 Z. z. v znení neskorších predpisov a príslušnými vykonávacími predpismi;
Energetický certifikát vydaný podľa platného zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov;
iné obdobné plnenia, ak ich potreba vyplynie z príslušných právnych predpisov alebo z písomnej požiadavky Objednávateľa.
[bookmark: _Ref39144248]Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, že má odbornú kvalifikáciu, ktorá sa viaže k plneniu predmetu Zmluvy a že disponuje takými kapacitami a odbornými znalosťami, ktoré sú k realizácii Diela a k plneniu Zmluvy potrebné a nevyhnutné, a že doklady a dokumenty ním poskytnuté boli vyhotovené v súlade s úplným oboznámením sa s predmetom Zmluvy a boli vyhotovené úplne a kompletne a Zhotoviteľ do nich zahrnul všetky práce a náklady, ktoré by mu mohli v súvislosti s realizáciou Diela, ktoré má byť v zmysle tejto Zmluvy realizované pri jej riadnom plnení vzniknúť.
Zhotoviteľ vyhlasuje, že sa dostatočne a detailne oboznámil s  projektovou dokumentáciou, ktorá tvorí Prílohu č. 1 Zmluvy, jej preštudovaním a vyhlasuje, že je možné na jej základe  dielo zrealizovať  v dohodnutom čase, v dohodnutej kvalite a za dohodnutú cenu. Ak počas plnenia Diela vznikne požiadavka od Zhotoviteľa na práce naviac (dodávky a montáže), ktoré nie sú zahrnuté v Prílohe č. 2 – Rozpočet, ale ktorých potreba realizácie vyplýva z Prílohy č. 1 – Projektová dokumentácia alebo súťažné podklady vrátane ich vysvetlení a zároveň ich bolo možné uchádzačmi pri vynaložení náležitej odbornej starostlivosti v rámci procesu verejného obstarávania identifikovať, zmluvné strany sa dohodli, že tieto dodávky a montáže nie sú prácami naviac, nakoľko vyplývajú z príloh tejto Zmluvy, ktoré boli poskytnuté v rámci súťažných podkladov v procese verejného obstarávania, Zhotoviteľ má tieto dodávky a montáže zahrnuté v cene za Dielo podľa bodu 5.2 Zmluvy, a je povinný ich v rámci plnenia predmetu tejto zmluvy dodať, nakoľko Dielo bez ich realizácie nie je kompletné. 


Kvalita predmetu Zmluvy
Zhotoviteľ sa zaväzuje realizovať a dodať predmet Zmluvy bez vád a nedorobkov, na ktorý je predmet Zmluvy určený a za ktorým sa Dielo realizuje a to v súlade s požiadavkami uvedenými v tejto Zmluve.
[bookmark: _Ref39144301]Pri realizácii Diela sa Zhotoviteľ zaväzuje postupovať samostatne v súlade s príslušnými všeobecne záväznými právnymi predpismi, ak sú tieto predpisy v súlade s právom Európskej únie a slovenskými technickými normami, v súlade s poskytnutou projektovou dokumentáciou a je viazaný pokynmi Objednávateľa. Zhotoviteľ pri realizácii Diela nepoužije materiály, o ktorých je v čase jeho použitia známe, že sú škodlivé. Zhotoviteľ sa zaväzuje postupovať pri realizácii diela v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a vyhláškou MV SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb.
Zhotoviteľ vyhlasuje, že sa oboznámil s podkladmi vymenovanými v bode  3.2 Zmluvy, ktoré mu boli Objednávateľom poskytnuté, a s ktorými sa spája realizácia Diela a je si vedomý toho, že v priebehu výstavby – realizácie Diela si nemôže uplatňovať nároky na úpravu zmluvných podmienok okrem zmien, ktoré upravuje táto Zmluva a ktoré sú prípustné v zmysle Zákona o verejnom obstarávaní, ak to bude počas realizácie Diela nevyhnutné a pokiaľ sa na daných zmenách Zmluvné strany dohodnú.
Zhotoviteľ zároveň vyhlasuje, že poskytnuté podklady boli postačujúce a úplne na vyhotovenie ponuky, na základe ktorej bol vyhodnotený ako úspešný uchádzač a sú rovnako úplné a dostatočné na ocenenie a na realizáciu kompletného Diela.
Zhotoviteľ sa zaväzuje vykonať Dielo na vlastné náklady a na vlastné nebezpečenstvo, s odbornou starostlivosťou, v súlade s technickými a hygienickými normami a podmienkami stanovenými touto Zmluvou, všeobecne záväznými právnymi predpismi ako aj zásadami nespôsobovať výraznú škodu „Do Not Significant Harm“ (DNSH) v zmysle nriadenie Európskeho parlamentu , Rady EÚ a  Komisie EÚ.
Najmenej 70 % všetkých výrobkov z dreva použitých pri renovácii konštrukcií, opláštenia a povrchových úprav bude recyklovaných / opätovne použitých, alebo pochádzajúcich z trvalo udržateľne obhospodarovaných lesov, ako sú certifikované certifikačnými auditmi tretích strán vykonávanými akreditovanými certifikačnými orgánmi, napr. Normy FSC / PEFC alebo ekvivalentné normy.
Stavebné prvky a materiály použité pri výstavbe budov, ktoré môžu prísť do styku s užívateľmi budú emitovať menej ako 0,06 mg formaldehydu na m³ materiálu alebo zložky a menej ako 0,001 mg karcinogénnych prchavých organických zlúčenín kategórie 1A a 1B na m³ materiálu alebo prvku, čo sa preukáže skúšaním v súlade s normou CEN / TS 16 516 a ISO 16 000-3 alebo inými porovnateľnými štandardizovanými skúšobnými podmienkami a metódami stanovenia.
Stavebné komponenty a materiály použité pri výstavbe budov nebudú obsahovať azbest ani iné nebezpečné a toxické látky (zoznam látok podliehajúcich autorizácii je v prílohe XIV Nariadenia Európskeho parlamentu a Rady č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení Nariadenia Rady (EHS) č. 793/93 a Nariadenia Komisie (ES) č. 1488/94, smernice Rady 76/769/EHS a smerníc Komisie  91/155/EHS,  93/67/EHS,  93/105/ES  a  2000/21/ES         (Ú. v. EÚ L  396,  30.12.2006, s. 1.).
V súlade s hierarchiou odpadového hospodárstva a Protokolom EÚ o nakladaní so stavebným odpadom a odpadom z demolácie musí byť aspoň 70 % (hmotnosti) nie nebezpečného stavebného a demolačného odpadu (s výnimkou prirodzene sa vyskytujúceho materiálu zaradeného ako druh odpadu 17 05 04 vo Vyhláške č. 365/2015 Z. z., ktorou sa ustanovuje Katalóg odpadov) vyprodukovaného na stavenisku,  recyklovaného, alebo inak materiálovo zhodnoteného  a to vrátane činností spätného zasypávania, pri ktorých sa využije odpad ako náhrada za iné materiály.
V prípade, ak sa pri stavebných prácach preukáže potreba likvidácie azbestu, je Zhotoviteľ povinný preukázať, že bol odstránený fyzickou/právnickou osobou, ktorá disponuje oprávnením na tieto činnosti, ktoré vydáva Úrad verejného zdravotníctva SR podľa § 5 ods. 4, písm. o) a § 41 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v platnom znení v súlade s nariadením vlády SR č. 253/2006 Z. z. o ochrane zamestnancov pred rizikami súvisiacimi s expozíciou azbestu pri práci.

Cena a platobné podmienky
[bookmark: _Ref13581368]Cena za vykonanie Diela podľa podmienok tejto Zmluvy je stanovená dohodou zmluvných strán v súlade s ust. zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
[bookmark: _Ref13058369]Dohodnutá cena je stanovená ako celková cena za Dielo. 
Cena Diela bez DPH: 			....................... EUR 
Sadzba DPH:				....................... %
DPH:					....................... EUR 
Celková cena Diela s DPH: 		....................... EUR
Celková cena Diela s DPH slovom: 	............................................................... XX /100 EUR
Cena diela uvedená v bode 5.2 tohto článku Zmluvy je doložená položkovým rozpočtom - oceneným výkazom výmer, ktorý tvorí Prílohu č. 2 k tejto Zmluve. 
Ak zhotoviteľ nie je platiteľom DPH, a v priebehu plnenia predmetu Zmluvy – realizácie Diela sa stane platiteľom DPH, prípadne dôjde k zvýšeniu sadzby DPH z dôvodov na strane Zhotoviteľa, zaväzuje sa, že cenu Diela podľa bodu 5.2 Zmluvy neprekročí.
Zhotoviteľ nie je oprávnený požadovať, nárokovať si alebo domáhať sa zvýšenia ceny Diela s výnimkou dôvodov podľa príslušných bodov tohto článku Zmluvy.
Zhotoviteľ nemôže žiadať o zvýšenie ceny Diela, ktoré by mohlo nastať z dôvodu vzniku vlastných (Zhotoviteľových) chýb alebo chýb jeho subdodávateľov, jeho nedostatočnej koordinácie pri realizácii Diela, pri kontrole realizácie Diela alebo v dôsledku vlastného omylu pri ocenení predmetu Zmluvy alebo pri samotnej realizácií Diela.
Zmluvná cena sa dohodou zmluvných strán môže zmeniť v prípade, ak:
dôjde v priebehu realizácie Diela k zmenám sadzieb DPH (za zmenu sadzby DPH sa nepovažuje skutočnosť, že sa zhotoviteľ v priebehu realizácie Diela stal platcom DPH);
dôjde k prácam naviac, ktoré neboli zahrnuté v Zmluve, ale ktoré sa vyžadujú na riadne plnenie a realizáciu Diela a prace naviac, vrátane ich ocenenia boli riadne a vopred odsúhlasené Objednávateľom postupom popísaným v tejto Zmluve;
dôjde v priebehu realizácie Diela k zníženiu rozsahu Diela, pričom uplatnenie požiadavky Objednávateľa na práce menej je možné aj jednostranným vyhlásením Objednávateľa; všetky oprávnene vzniknuté a preukázateľné náklady Zhotoviteľa na materiál a práce, ktorých sa požiadavka Objednávateľa na zníženie rozsahu Diela týka, Objednávateľ uhradí Zhotoviteľovi, ak sa Zmluvné strany nedohodnú inak.
Zmluvná cena môže byť zvýšená o cenu naviac prác, pričom spôsob určenia ceny naviac prác je v zmysle tejto Zmluvy určený spôsobom popísaným nižšie.
[bookmark: _Ref38877407]Zhotoviteľ ocení naviac práce nasledovne:
položky naviac prác, ktoré sa nachádzajú v ocenenom výkaze výmer tvoriacom Prílohu č. 2 tejto Zmluvy, musia byť ocenené jednotkovými cenami týchto položiek uvedených v Prílohe č. 2;
položky naviac prác, ktoré sa nenachádzajú v ocenenom výkaze výmer tvoriacom Prílohu č. 2 tejto Zmluvy, musia byť ocenené podľa programu CENKROS, jeho aktuálnej verzie platnej ku dňu uplynutia lehoty na predloženie ponuky v predmetnom verejnom obstarávaní. Zhotoviteľ nesmie vykonať v tomto programe zmeny alebo úpravy kalkulačného vzorca, ktoré by mu umožnili zvýšenie konečnej jednotkovej ceny oproti základnému nastaveniu, môže však poskytnúť Objednávateľovi zľavu z tejto ceny. 
položky naviac prác, ktoré nie je možné oceniť podľa predchádzajúcich odrážok tohto bodu, Zhotoviteľ ocení obdobným spôsobom, ako vecne najbližšie existujúce položky v programe podľa prechádzajúcej odrážky tohto bodu a Objednávateľovi predloží jednotkovú cenu s vrátane rozdelenia na cenu za materiál (dodávku) a cenu za prácu (montáž), pričom ak Objednávateľ zabezpečí cenovú ponuku na tú istú dodávku a montáž a konečná jednotková cena predmetnej položky po navýšení o 10 % oproti jednotkovej cene z cenovej ponuky zabezpečenej Objednávateľom  bude nižšia, ako jednotková cena predložená Zhotoviteľom, Zhotoviteľ je povinný túto nižšiu jednotkovú cenu akceptovať.
Zhotoviteľ je povinný v prípade požiadavky Objednávateľa priložiť ku každej položke naviac prác výpočet jednotlivých množstiev.
[bookmark: _Ref182385502]Zhotoviteľ sa zaväzuje podľa jemu momentálne dostupných informácií v každom štádiu realizácie Diela včas identifikovať potrebu naviac prác a upozorniť na ich vznik Objednávateľa. Na žiadosť Objednávateľa je Zhotoviteľ povinný zabezpečiť ocenenie Objednávateľom požadovaných naviac prác podľa popisu v tejto Zmluve, k oceneniu priložiť dôvodovú správu a aktualizovaný harmonogram s ich zapracovaním. Výskyt potreby naviac prác neoprávňuje Zhotoviteľa k tomu, aby pozastavil práce na ostatných častiach Diela, ktoré so vznikom týchto naviac prác nesúvisia.
Zhotoviteľ do desať (10) dní od žiadosti Objednávateľa na naviac práce predloží ocenený výkaz výmer naviac prác na odsúhlasenie ceny naviac prác Objednávateľovi.
Objednávateľ si vyhradzuje právo nesúhlasiť s navrhovaným oceneným výkazom výmer, ak daný rozpočet a navrhovaná cena prác naviac nebol vyhotovený v súlade so spôsobom určeným na tvorbu ceny pre naviac práce uvedeným v tejto Zmluve. Zhotoviteľ je v danom prípade povinný upraviť daný rozpočet a oceniť príslušne položky prác naviac podľa pokynov Objednávateľa a v súlade s touto Zmluvou.
Zhotoviteľ sa zaväzuje po odsúhlasení naviac prác Objednávateľom uzavrieť dodatok k Zmluve na tieto naviac práce. Zhotoviteľ je oprávnený fakturovať len skutočne vykonané naviac práce, a to podľa rozpočtu, ktorý bol vyhotovený v súlade s podmienkami pre ocenenie položiek prác naviac.
V prípade, ak v priebehu realizácie diela – plnenia predmetu zmluvy dôjde k zníženiu rozsahu prác – k menej prácam, zmluvná cena bude znížená o cenu týchto menej prác, ktorá bude vyčíslená podľa jednotkových cien položiek týchto menej prác uvedených v ocenenom výkaze výmer tvoriacom Prílohu č. 2 tejto Zmluvy, všetko však po odsúhlasení Objednávateľom, pričom hodnota týchto menej prác bude odpočítaná od celkovej zmluvnej ceny dohodnutej v zmysle Zmluvy.
Naviac práce a menej práce sa môžu uskutočniť výhradne na základe odsúhlasenia Objednávateľa a to formou písomných dodatkov k Zmluve, pričom ich uzatvorenie podlieha splneniu zmluvných podmienok a riadi sa ustanoveniami zákona o verejnom obstarávaní, príslušnými podmienkami zmluvy o NFP a podmienkami poskytovateľa finančných prostriedkov na financovanie predmetu Zmluvy, ak je to relevantné vo vzťahu k financovaniu predmetu Zmluvy.
Daň z pridanej hodnoty bude účtovaná Zhotoviteľom vo výške určenej príslušným právnym predpisom v dobe zdaniteľného plnenia.
Cena za Dielo je podrobnejšie rozpísaná v Prílohe č. 2 tejto Zmluvy. Zmluvné strany vyhlasujú, že Príloha č. 2 je určujúca pre Cenu za Dielo, je to dokument úplný a záväzný a k jeho zmene môže dôjsť výlučne na základe písomných dodatkov k tejto Zmluve, a to postupom, ktorý je v súlade so zákonom o verejnom obstarávaní a v súlade so zmluvnými podmienkami.
Zmluvná Cena za Dielo zahŕňa všetky náklady potrebné k vykonaniu Diela v rozsahu definovanom touto Zmluvou, k vyskúšaniu a odovzdaniu Diela do užívania vrátane vedľajších nákladov na vytýčenie parciel riešeného územia, podzemných vedení, označenia stavby, zriadenia a odstránenie zariadenia staveniska, pomocných konštrukcií (lešenia a pod.), dopravných nákladov na stavenisku i mimo, cla, poplatkov za skládky, poistného, vykonania predpísaných skúšok, zabezpečenie bezpečnosti a poriadku na stavbe a priľahlých používaných komunikáciách, odvozu a likvidácie stavebných odpadov, stráženia staveniska ako aj náklady na vodné, stočné, elektrickú energiu, temperovanie objektu a pod.
Zhotoviteľ vyhlasuje, že dohodnutá zmluvná cena Diela je s ohľadom na všetky okolnosti a rozsah Diela primeraná, a že akceptuje všetky podmienky tejto Zmluvy spojené s možnými zmenami podľa tohto článku Zmluvy.
Objednávateľ sa zaväzuje zaplatiť dohodnutú Cenu za Dielo, ktorá je vypočítaná a dohodnutá v súlade so Zmluvou vo výške uvedenej v tomto článku Zmluvy a v lehotách určených v tejto Zmluve.
Zhotoviteľ nie je oprávnený bez predchádzajúceho písomného súhlasu Objednávateľa a stavebného dozoru Objednávateľa meniť obsah a rozsah dodávaných prác, než ako sú uvedené v Prílohe č. 1 a v Prílohe č. 2 tejto Zmluvy.
[bookmark: _Ref13581497]Zmluvné strany sa dohodli, že Zhotoviteľ bude fakturovať cenu dodávok a prác formou čiastkových faktúr, vystavených vždy po ukončení mesiaca, v ktorom boli stavebné práce realizované alebo po ucelených stavebných celkoch. Materiál a výrobky, ktorých užívanie si vyžaduje zabudovanie možno zahrnúť do faktúry až po ich zabudovaní (montáži). Zhotoviteľ je oprávnený vyhotoviť konečnú faktúru až po ukončení celého Diela a jeho odovzdaní Objednávateľovi podľa Článok 11, na základe odsúhlaseného súpisu vykonaných prác stavebným dozorom Objednávateľa. Výška konečnej faktúry musí byť minimálne 5 % z ceny Diela s DPH podľa bodu 5.2. Prílohou faktúr budú podrobné súpisy vykonaných prác za fakturované obdobie dokumentujúce plnenie Zhotoviteľa odsúhlasené stavebným dozorom Objednávateľa a Objednávateľom. Zhotoviteľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
[bookmark: _Ref218503611]Čiastkové faktúry aj konečná faktúra sú splatné do šesťdesiat (60) dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorom bola faktúra preukázateľne doručená Objednávateľovi. Cena bude uhradená na účet Zhotoviteľa uvedeného v bode 1.2 tejto Zmluvy. Lehota splatnosti faktúr bola stanovená primerane k právam a povinnostiam oboch zmluvných strán.
Faktúra musí obsahovať náležitosti podľa § 74 zákona č. 222/2004 Z. z. o dani z pridanej hodnoty v platnom znení. Zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
číslo Zmluvy o dielo;
termín splatnosti faktúry;
forma úhrady;
označenie peňažného ústavu a číslo účtu, na ktorý sa má platba vykonať;
meno, podpis, odtlačok pečiatky a telefonické spojenie vystavovateľa faktúry.
Prílohou každého vyhotovenia faktúry bude:
súpis vykonaných prác za fakturované obdobie s vyznačením jednotkovej ceny za fakturovanú položku počet jednotiek, celková cena, odsúhlasený stavebným dozorom Objednávateľa a fotodokumentácia fakturovaných stavebných prác a dodávok. Za odsúhlasený súpis prác a dodávok sa považuje taký súpis, ktorý je minimálne na krycom liste potvrdený podpisom a pečiatkou Zhotoviteľa a stavebného dozoru Objednávateľa;
súpis vykonaných prác vo formáte MS Excel,
príslušné doklady podľa bodu 11.6.2 Zmluvy k fakturovaným stavebným prácam, ak sa Zmluvné strany nedohodnú inak.
V prípade, že faktúra (daňový doklad) bude obsahovať nesprávne alebo neúplné údaje, nebude obsahovať povinné náležitosti daňového dokladu, alebo nebude potvrdený podpisom a pečiatkou Zhotoviteľa a stavebného dozoru Objednávateľa,  Objednávateľ je oprávnený vrátiť ju na opravu a prepracovanie. Zhotoviteľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t. j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť od nasledujúceho dňa po jej doručení Objednávateľovi podľa tohto článku Zmluvy.
[bookmark: _Hlk106962863]Práce, ktoré Zhotoviteľ vykoná odchylne od projektovej dokumentácie, dojednaných zmluvných podmienok a odsúhlasených naviac prác i menej prác bez písomného súhlasu Objednávateľa, Objednávateľ neuhradí. Na výzvu Objednávateľa tieto práce Zhotoviteľ na vlastné náklady odstráni, pokiaľ sa nedohodne inak. V prípade, že ich na výzvu Objednávateľa neodstráni, môže tak urobiť Objednávateľ na náklady Zhotoviteľa.

Výkonová záruka a garančná zábezpeka
[bookmark: _Ref13581542]Zmluvné strany sa dohodli, že Zhotoviteľ je povinný poskytnúť Objednávateľovi výkonovú záruku vo výške 5 % z Ceny za Dielo bez DPH a to ku dňu protokolárneho odovzdania a prevzatia staveniska a garančnú zábezpeku vo výške 5 % z Ceny za Dielo bez DPH a to ku dňu protokolárneho odovzdania a prevzatia Diela, a to formou:
vinkulácie finančných prostriedkov vo výške určenej podľa tohto bodu na bankovom účte Zhotoviteľa, najneskôr ku dňu určenom na poskytnutie výkonovej záruky a garančnej zábezpeky a do účinnej doby využitia týchto prostriedkov v zmysle tejto Zmluvy,
alebo
zloženia finančných prostriedkov vo výške určenej podľa tohto bodu na účet Objednávateľa, najneskôr ku dňu určenom na poskytnutie výkonovej záruky a garančnej zábezpeky a do účinnej doby využitia týchto prostriedkov v zmysle tejto Zmluvy,
alebo
bankovej záruky vo výške určenej podľa tohto bodu, s platnosťou najneskôr ku dňu určenom na poskytnutie výkonovej záruky a garančnej zábezpeky a do účinnej doby využitia týchto prostriedkov v zmysle tejto Zmluvy.
Objednávateľ neumožňuje poskytnutie výkonovej záruky a garančnej záruky iným spôsobom ako sa uvádza v tomto bode Zmluvy.
[bookmark: _Hlk135723803]Zhotoviteľ je povinný zabezpečiť dobu platnosti výkonovej záruky tak, aby pokrývala celé obdobie trvania tejto Zmluvy a neskončila skôr než jeden mesiac po dohodnutom termíne dokončenia Diela, a dobu platnosti garančnej zábezpeky tak, aby pokrývala celé obdobie záručnej doby. Zhotoviteľ je povinný predložiť Objednávateľovi písomný doklad o zriadení výkonovej záruky a garančnej zábezpeky.
V prípade, ak Objednávateľ prevezme dokončené Dielo podpísaním Protokolu o odovzdaní a prevzatí Diela/časti Diela, Zhotoviteľovi bude výkonová záruka vo výške 5 % z celkovej Ceny za Dielo (bez DPH) uvoľnená, na základe jeho písomnej žiadosti, ktorej neoddeliteľnou prílohou je podpísaný Protokol o odovzdaní a prevzatí Diela/časti Diela. Zmluvné strany sa dohodli, že Objednávateľ je oprávnený akúkoľvek pohľadávku, ktorá mu vznikla vynaložením nákladov zapríčinených konaním/nekonaním Zhotoviteľa, kompenzovať v plnej výške z výkonovej záruky na náklady Zhotoviteľa. V prípade započítania je Zhotoviteľ povinný výkonovú záruku do pätnásť (15) dní navýšiť na pôvodnú výšku. V prípade odstúpenia od Zmluvy zo strany Zhotoviteľa výkonová záruka prepadá v prospech Objednávateľa.
V prípade, že sa vyskytnú počas záručnej doby vady Diela a Zhotoviteľ ich riadne a včas neodstráni, môže Objednávateľ zabezpečiť ich odstránenie na náklady Zhotoviteľa. Zmluvné strany sa dohodli, že pohľadávku, ktorá tým Objednávateľovi vznikne môže Objednávateľ kompenzovať v plnej výške z garančnej zábezpeky vo výške 5 % z Ceny za Dielo (bez DPH). V prípade započítania je Zhotoviteľ povinný garančnú zábezpeku do pätnásť (15) dní navýšiť na pôvodnú výšku. O uvoľnenie garančnej zábezpeky môže Zhotoviteľ písomne požiadať najskôr po uplynutí poslednej záručnej doby.
Zmluvné strany sa dohodli, že prostriedky z výkonovej záruky a garančnej zábezpeky (ak boli zložené na účet Objednávateľa) až do ich vyplatenia patria Objednávateľovi, a teda Objednávateľovi patria aj úroky z uvedených prostriedkov, ak budú pripísané na jeho účet.

Lehota a čas plnenia Zmluvy
[bookmark: _Ref13062376]Predmet Zmluvy realizovaný v súlade s Prílohami č. 1, č. 2 a č. 3 tejto Zmluvy, sa Zhotoviteľ zaväzuje ukončiť a protokolárne odovzdať bez vád a nedorobkov najneskôr do 15 mesiacov od nasledujúceho dňa po protokolárnom odovzdaní staveniska Zhotoviteľovi. Objednávateľ písomne vyzve Zhotoviteľa na protokolárne odovzdanie a prevzatie staveniska najmenej sedem (7) dní vopred. Zhotoviteľ sa zaväzuje prevziať stavenisko riadne a včas na základe písomnej výzvy Objednávateľa. Lehota plnenia predmetu Zmluvy začína plynúť od nasledujúceho dňa po protokolárnom odovzdaní staveniska Zhotoviteľovi.
Objednávateľ sa zaväzuje odovzdať stavenisko po nadobudnutí účinnosti Zmluvy, vyprataní objektu so zohľadnením poveternostných podmienok vhodných na plnenie predmetu zákazky v zmysle dohodnutého časového harmonogramu podľa Prílohy č. 3 a tak, aby Dielo mohol Zhotoviteľ zrealizovať v lehote uvedenej v bode 7.1. Zhotoviteľ sa musí po prevzatí staveniska a pred začatím plnenia predmetu tejto Zmluvy oboznámiť s rozmiestnením podzemných objektov, trasou podzemných vedení, verejnou zeleňou a inými objektmi, ktoré je potrebné chrániť, aby v priebehu realizácie Diela nedošlo k ich poškodeniu.
[bookmark: _Ref13581167]Zhotoviteľ sa zaväzuje poskytnúť plnenie predmetu Zmluvy podľa časového harmonogramu, ktorý bude obojstranne odsúhlasený a podpísaný Zmluvnými stranami pri podpise Zmluvy. Tento harmonogram bude tvoriť neoddeliteľnú súčasť Zmluvy ako súčasť Prílohy č. 3 k tejto Zmluve. Omeškanie zhotoviteľa s postupom prác podľa harmonogramu, z dôvodov na jeho strane, v trvaní viac ako štrnásť (14) dní bude považované za podstatné porušenie Zmluvy podľa bodu 17.4.6.
[bookmark: _Ref13581194]Zhotoviteľ berie na vedomie, že predložený a odsúhlasený harmonogram prác môže byť zmenený a to v súvislosti od schopnosti financovania jednotlivých ucelených časti predmetu zákazky. Objednávateľ môže určiť, že po odovzdaní a prevzatí staveniska budú realizované práce v hodnote zodpovedajúcej hodnote finančných zdrojov, ktoré ma v danom čase Objednávateľ k dispozícii, a ďalšie práce začne vykonávať a realizovať Zhotoviteľ až na základe samostatnej výzvy Objednávateľa. Prerušenie prác a z vyššie uvedeného dôvodu, nedodržanie pôvodne odsúhlaseného harmonogramu a lehoty podľa bodu 7.1 sa nepovažuje za omeškanie Zhotoviteľa s plnením predmetu zákazky.
[bookmark: _Ref106963051]Dodržiavanie termínov uvedených v Prílohe č. 3 je podmienené riadnym a včasným spolupôsobením Objednávateľa (poskytnutím súčinnosti Objednávateľa) dohodnutým v tejto Zmluve.
V prípade, že Zhotoviteľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci alebo dôvodov uvedených v bode 7.4, má Objednávateľ právo žiadať náhradu škody, pričom Zmluva zostáva v platnosti, ak omeškanie Zhotoviteľa neohrozí plnenie záväzkov Objednávateľa voči ďalším zmluvným partnerom. Ak by omeškanie Zhotoviteľa ohrozilo plnenie záväzkov Objednávateľa, Objednávateľ je oprávnený uplatniť si sankcie a od Zmluvy odstúpiť.
Zhotoviteľ je oprávnený prerušiť práce a nie je v omeškaní v prípade vyššej moci podľa bodu 16.10, ktorá by mohla ohroziť kvalitu prác alebo vytvoriť prekážky, ktoré nastali nezávisle od jeho vôle a bráni splneniu jeho povinnosti a ak nemožno rozumne predpokladať, že by Zhotoviteľ túto prekážku odvrátil alebo predpokladal. Zhotoviteľ nie je v omeškaní ani v prípade, ak do priebehu vykonávania Diela zasiahne svojim rozhodnutím orgán štátnej správy. Práce je Zhotoviteľ oprávnený prerušiť len na nevyhnutne nutnú dobu. Tieto skutočnosti potvrdzuje stavebný dozor Objednávateľa zápisom v stavebnom denníku.
O dĺžku lehoty primeranú dobe, kedy bola práca Zhotoviteľom prerušená z dôvodov podľa predchádzajúceho bodu Zmluvy, je Zhotoviteľ oprávnený uplatniť právo na predĺženie termínu – lehoty na dokončenia Diela. Prerušenie realizácie Diela je Zhotoviteľ povinný bez zbytočného odkladu oznámiť Objednávateľovi a súčasne oznámiť predpokladaný rozsah neplnenia, resp. oneskorenia s plnením. Ak by takáto prekážka spôsobila prerušenie plnenia Zmluvných záväzkov na viac ako jeden mesiac, Zmluvné strany sa dohodnú na iných opatreniach, príp. na iných postupoch ďalšej realizácie Zmluvy. Obdobný nárok má Zhotoviteľ v prípade, kedy došlo k oneskoreniu práce z dôvodu na strane Objednávateľa. Návrh, prípadné Zmluvné úpravy predloží Zhotoviteľ najneskôr do päť (5) pracovných  dní, od kedy pominuli dôvody prerušenia.
V prípade, ak Objednávateľ rozhodne o prerušení prác z titulu nesprávneho, nekvalitného, technicky chybného alebo Zmluve nezodpovedajúceho plnenia zo strany Zhotoviteľa alebo z dôvodu odoslaného odstúpenia od Zmluvy, nárok na predĺženie termínu dokončenia Diela Zhotoviteľovi nevzniká.
Zhotoviteľ sa zaväzuje, že úpravu lehoty plnenia bude uplatňovať len v prípade, že z dôvodov vyššie uvedených nebude technicky možné Dielo, prípadne časť Diela dokončiť za dohodnutých podmienok v Zmluvnej lehote. Zhotoviteľ sa zaväzuje, že i v takýchto prípadoch vyvinie maximálne úsilie k dodržaniu pôvodnej lehoty pre dokončenie Diela.
Omeškanie Zhotoviteľa vzniknuté z dôvodu omeškania subdodávateľa Zhotoviteľa alebo tretej strany, ktorú použil na zhotovenie Diela sa považuje za omeškanie Zhotoviteľa.
Objednávateľ má právo písomne vyzvať Zhotoviteľa na prerušenie realizácie Diela, najmä z dôvodov vyššej moci, výkonu úradného rozhodnutia, alebo v nevyhnutnom prípade v záujme predchádzania vzniku škôd na zdraví a majetku alebo z dôvodov uvedených v bode 7.4 tejto zmluvy. V prípade prerušenia zhotovenia Diela na základe výzvy Objednávateľa sa doba zhotovenia Diela predlžuje o dobu prerušenia zhotovenia Diela dodatkom k Zmluve. V prípade prerušenia zhotovenia Diela je Zhotoviteľ povinný vykonať len práce, ktoré zabránia vzniku škody na doposiaľ zhotovenom Diele a je povinný Objednávateľa upozorniť na vznik hroziacej škody alebo poškodenia Diela. Objednávateľ je povinný zaplatiť Zhotoviteľovi cenu za Dielo za všetky práce vykonané a prevzaté Objednávateľom a stavebným dozorom Objednávateľa ku dňu prerušenia zhotovenia Diela. Objednávateľ zaplatí Zhotoviteľovi aj objektívne preukázateľne vzniknuté náklady Zhotoviteľovi týmto prerušením, na ktoré Zhotoviteľ upozornil Objednávateľa ihneď po prerušení prác v zmysle tohto bodu.

Miesto plnenia predmetu Zmluvy
Miesto plnenia predmetu Zmluvy:
Garbiarska 1, 060 01 Kežmarok
parc. č. 1800/3,4; 1801/2; 1804; 1805/2; 1806; 1807; 1808/1; 1810/42, 43, 45, k.ú. Kežmarok

Práva a povinnosti zmluvných strán
Práva a povinnosti Objednávateľa.
Objednávateľ je oprávnený kontrolovať plnenie predmetu Zmluvy v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté chybnou realizáciou predmetu Zmluvy a ďalej ho zhotovoval riadne. V prípade, že Zhotoviteľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo na odstúpenie od Zmluvy a náhradu škody.
Plánované kontroly budú vykonávané minimálne jeden krát za štrnásť (14) dní a pred plánovaným vystavením faktúry zo strany Zhotoviteľa. Plánované kontroly organizuje stavebný dozor Objednávateľa na základe výzvy niektorej Zmluvnej strany, alebo na základe časového plánu vopred dohodnutého Zmluvnými stranami.
Objednávateľ je povinný uhradiť cenu dohodnutú v bode 5.2 tejto Zmluvy.
Ak Objednávateľ neuhradí Zhotoviteľovi faktúru v lehote splatnosti, uvedenej v bode 5.18 tejto Zmluvy, je povinný zaplatiť Zhotoviteľovi úrok z omeškania vo výške 0,02 % z celkovej Ceny za Dielo bez DPH za každý začatý kalendárny deň omeškania.
Objednávateľ je oprávnený žiadať Zhotoviteľa, aby bezodkladne odvolal z práce na Diele ktorúkoľvek osobu z personálu Zhotoviteľa, ktorá zneužíva svoju funkciu, alebo je nespôsobilá, alebo je nedbalá v riadnom plnení svojich povinností, alebo ktorá spôsobuje verejné pohoršenie, alebo ktorej prítomnosť na stavenisku je považovaná Objednávateľom za nežiadúcu z objektívnych a preukázateľných dôvodov. Takto odvolaná osoba na Diele, bude Zhotoviteľom bezodkladne nahradená inou osobou.
[bookmark: _Ref38964965]Práva a povinnosti Zhotoviteľa.
[bookmark: _Ref38628204]Zhotoviteľ je povinný na vlastné náklady zabezpečiť činnosť potrebnú na zabezpečenie predmetu Zmluvy, predovšetkým dodržiavanie ustanovení tejto Zmluvy a zákona č. 25/2025 Z. z. v znení neskorších predpisov a príslušnými vykonávacími predpismi.
[bookmark: _Ref13581528][bookmark: _Ref38614786][bookmark: _Ref94703115][bookmark: _Ref13581776][bookmark: _Ref38628510]Zhotoviteľ je povinný uzavrieť poistnú zmluvu a udržiavať ju v platnosti po celú dobu vykonávania Diela na stavebno-montážne poistenie vrátane zodpovednosti za akúkoľvek škodu spôsobenú na živote, zdraví a majetku Objednávateľa a tretích osôb, ktorá bude spôsobená prevádzkovou činnosťou Zhotoviteľa, minimálne vo výške Ceny za Dielo bez DPH. Platnosť poistnej zmluvy Zhotoviteľ preukáže odovzdaním jej overenej kópie Objednávateľovi najneskôr jeden (1) deň pred protokolárnym odovzdaním a prevzatím staveniska. Platnosť poistnej zmluvy môže Zhotoviteľ preukázať aj predložením potvrdenia o poistení resp. poistného certifikátu, avšak musí z nich byť jasný rozsah poistenia.
[bookmark: _Ref209087435]Zhotoviteľ je povinný odovzdať Objednávateľovi najneskôr jeden (1) deň pred protokolárnym odovzdaním a prevzatím staveniska skúšobný plán, ktorý bude odsúhlasený so spracovateľom projektovej dokumentácie.
[bookmark: _Ref94704212]Zhotoviteľ je povinný zabezpečiť, aby jeho pracovníci alebo subdodávatelia a ich pracovníci dodržiavali zákaz požívania alkoholických nápojov alebo iných omamných a psychotropných látok a aby pod ich vplyvom nevykonávali práce podľa tejto Zmluvy. Porušenie tejto povinnosti sa považuje za podstatné  porušenie Zmluvy.
[bookmark: _Ref38628642]Zhotoviteľ je povinný zabezpečiť, aby jeho pracovníci ako aj pracovníci jeho subdodávateľov dodržiavali zásady hygieny.
Zhotoviteľ je povinný najmenej tri (3) dni vopred informovať Objednávateľa o tom, že vykonané práce budú zakryté, aby v prípade záujmu vykonal kontrolu týchto vykonaných prác, ktoré budú zakryté. Pri porušení tejto povinnosti je povinný umožniť Objednávateľovi vykonanie dodatočnej kontroly a znášať náklady s tým spojené.
Zhotoviteľ je povinný dodržiavať podmienky na zaistenie bezpečnosti a ochrany zdravia pri zabezpečovaná prác spojených s výkonom Diela v rozsahu ustanovenom zákonom NR SR č. 124/2006 o bezpečnosti a ochrane zdravia pri práci a o zmene a splnení niektorých zákonov v znení neskorších predpisov a vyhláškou č. 147/2013, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov  a ďalšími osobitnými predpismi.
Zhotoviteľ je povinný zabezpečiť pravidelnú kontrolu bezpečnostného technika prípadne koordinátora bezpečnosti prác na stavbe a vykonávať opatrenia nevyhnutné na zaistenie bezpečnosti a ochrany zdravia pri práci, vrátane zabezpečenia informácií, vzdelávania a organizácie práce pre všetkých pracovníkov na mieste, kde práce vykonáva.
Zhotoviteľ je povinný vykonávať činnosti a plniť pracovné povinnosti len pracovníkmi, ktorí spĺňajú predpoklady na výkon práce so zreteľom na ich zdravotný stav, najmä na výsledok posúdenia ich zdravotnej spôsobilosti na prácu, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci.
Zhotoviteľ je povinný vykonávať činnosti a plniť pracovné povinnosti s vyšším rizikom, pri ktorých môže vzniknúť závažné poškodenie zdravia pracovníkov, alebo pri ktorých častejšie vzniká poškodenie ich zdravia, prostredníctvom pracovníkov, ktorí sú držiteľmi  platného preukazu, osvedčenia alebo dokladu. Zhotoviteľ je vopred povinný preukázať odbornú spôsobilosť potrebnú na výkon práce príslušnou dokumentáciou.
Zhotoviteľ je povinný zabezpečiť, aby jeho zamestnanci používali pracovné prostriedky, na ktoré sú vykonávané pravidelné kontroly alebo skúšky oprávnenou osobou.
Zhotoviteľ je povinný zabezpečiť plnenie opatrení na ochranu pred požiarmi určené zákonom MV SR č. 314/2001 o ochrane pred požiarmi v znení neskorších predpisov pri činnostiach spojených so zvýšeným nebezpečenstvom vzniku požiaru, ak také činnosti vykonáva.
Zhotoviteľ splní svoju povinnosť vykonať predmet Zmluvy jeho riadnym a úplným dokončením a riadnym splnením všetkých záväzkov Zhotoviteľa v súlade s touto Zmluvou a odovzdaním predmetu Zmluvy Objednávateľovi.
Zhotoviteľ sa zaväzuje likvidovať všetok odpad vzniknutý v súvislosti s realizáciou predmetu Zmluvy a naložiť s ním v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ zodpovedá za poriadok a čistotu na mieste vykonávania prác a je povinný na vlastné náklady denne odstraňovať odpad a nečistotu spôsobenú jeho činnosťou. Pri realizácii prác musí zabezpečiť pracovisko tak, aby nedochádzalo k znečisteniu okolitých priestorov.
Zhotoviteľ je povinný zabezpečiť, aby práce alebo služby, pre ktoré to vyplýva z príslušných predpisov a legislatívy, vykonával výlučne držiteľ príslušného platného oprávnenia.
Zhotoviteľ je povinný organizovať a vykonávať svoju činnosť tak, aby nedochádzalo k vzniku škôd na majetku Objednávateľa, a aby bol Objednávateľ, prípadne ním zriadená organizácia obmedzovaná vo svojej prevádzke len v nevyhnutnom rozsahu.
[bookmark: _Ref42085060]Zhotoviteľ je povinný predložiť na odsúhlasenie dodávateľskú dokumentáciu (dielenskú, výrobnú a pod.), ktorá nie je súčasťou projektovej dokumentácie stavby Objednávateľovi najmenej desať (10) pracovných dní pred začatím prác na časti Diela, ktorého sa uvedená dokumentácia týka. Vykonávanie prác bez odsúhlasenia dodávateľskej dokumentácie nezakladá nárok Zhotoviteľa na ich fakturáciu a preplatenie.
Každá Zmluvná strana je povinná bezodkladne informovať druhú Zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
Každá Zmluvná strana je tiež povinná informovať druhú Zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane alebo sú okolnosti vyššej moci všeobecne známe.
Zhotoviteľ musí mať písomne odsúhlasenú každú zámenu použitia názvu položky špecifikovanej v Prílohe č. 1 a č. 2 Zmluvy Objednávateľom, aj v prípade, že v nich bude uvedené, že daný výrobok je možné zameniť za ekvivalent.
Zhotoviteľ je povinný informovať Objednávateľa v dostatočnom časovom predstihu, kedy plánuje pristúpiť k realizácií stavebných objektov alebo ich častí, pri ktorých sa vyžaduje alebo je nevyhnutná súčinnosť tretích osôb (dodávateľov energií, správcov distribučných sietí a pod.), ktoré sú v zmluvnom vzťahu s Objednávateľom, a ktorých súčinnosť má zabezpečiť Objednávateľ. Ak tak Zhotoviteľ neurobí, nezabezpečenie súčinnosti zo strany Objednávateľa sa nepovažuje za porušenie bodu 7.5 tejto Zmluvy.
Zhotoviteľ sa zaväzuje poskytnúť Objednávateľovi všetku súčinnosť potrebnú k získaniu právoplatného kolaudačného osvedčenia stavby a táto jeho činnosť je súčasťou dohodnutej ceny diela. V prípade porušenia tohto záväzku, zodpovedá Objednávateľovi za spôsobenú škodu.

Stavebný dozor, dohľad projektanta a autorský dohľad, Stavbyvedúci a stavebný denník
[bookmark: _Ref100060836][bookmark: _Hlk173739240]Stavebný dozor Objednávateľa je splnomocnený Objednávateľom na základe Mandátnej zmluvy uzatvorenej s Objednávateľom, a je oprávnený najmä osobne a systematicky sledovať a kontrolovať postup prác, ich kvalitu, dodržiavanie technologických postupov a predpisov, odsúhlasovať súpisy prác Zhotoviteľa, vykonávať zápisy v stavebnom denníku a pravidelne vyberať kópie určené pre Objednávateľa, organizovať plánované kontroly, informovať Objednávateľa o postupe stavebných prác a plnení predmetu tejto Zmluvy a pod. Zhotoviteľ je povinný mu toto umožniť. Tým Objednávateľ nepreberá v zmysle zákona č. 25/2025 Z. z. v znení neskorších predpisov a príslušnými vykonávacími predpismi (ďalej len „Stavebný zákon“) povinnosti stavbyvedúceho a zodpovednosť za realizáciu Diela podľa ustanovení tejto Zmluvy.
Objednávateľ osobu poverenú vykonávaním funkcie stavebného dozoru Objednávateľa včas oznámi písomne Zhotoviteľovi.
Dohľadom projektanta a autorským dohľadom Objednávateľ poveril na základe Zmluvy o dielo uzatvorenej s Objednávateľom spracovateľa projektovej dokumentácie uvedeného v bode 3.2 Zmluvy. Dohľad projektanta a autorský dohľad je oprávnený najmä osobne a systematicky sledovať a kontrolovať dodržiavanie realizácie Diela v súlade projektovou dokumentáciou, ktorá tvorí Prílohu č. 1 Zmluvy, postup prác, ich kvalitu, dodržiavanie technologických postupov a predpisov, vykonávať zápisy v stavebnom denníku, Zhotoviteľ je povinný mu to umožniť.
[bookmark: _Ref38616806]Zhotoviteľ poveril vykonávaním funkcie hlavného stavbyvedúceho zodpovedného za prevedenie Diela v súlade so znením tejto Zmluvy: ..........................................., osvedčenie o odbornej spôsobilosti pre činnosť stavbyvedúceho č.: ..............................
Stavbyvedúci alebo jeho zástupca ako zodpovedná osoba Zhotoviteľa musí byť na stavbe, resp. mieste výkonu Diela v čase kedy prebieha plnenie predmetu tejto Zmluvy podľa bodu 3.1 neustále prítomný. Zhotoviteľ musí mať na stavenisku neustále zodpovednú osobu, ktorá zodpovedá za kontrolu práce, je povinná informovať Objednávateľa, resp. jeho zástupcov o všetkých zmenách, nezrovnalostiach, odchýlkach, pokiaľ k nim prišlo, v priebehu vykonávania prác. V prípade, že Zhotoviteľ vymení povereného stavbyvedúceho uvedeného v bode 10.4 tejto zmluvy, je povinný o tom písomne informovať Objednávateľa minimálne tri (3) pracovné dni vopred a zaslať Objednávateľovi na odsúhlasenie osvedčenie o odbornej spôsobilosti pre činnosť stavbyvedúceho. Ak poverený stavbyvedúci nemôže byť na stavbe, Zhotoviteľ musí informovať Objednávateľa o jeho zastupovaní a určiť zodpovednú osobu minimálne jeden (1) pracovný deň vopred.
Objednávateľ je oprávnený žiadať od Zhotoviteľa výmenu povereného stavbyvedúceho, s udaním dôvodu, za iného stavbyvedúceho s osvedčením odbornej spôsobilosti na výkon činnosti stavbyvedúceho. Zhotoviteľ je povinný túto požiadavku akceptovať a výmenu vykonať najneskôr do desiatich (10) pracovných dní.
[bookmark: _Hlk173739216]Zhotoviteľ je povinný viesť denné záznamy o priebehu stavebných a všetkých skutočností rozhodujúcich pre plnenie Zmluvy po celú dobu plnenia záväzkov v stavebnom denníku tak, ako to ukladá zákon č. 25/2025 Z. z. v znení neskorších predpisov s príslušnými vykonávacími predpismi, podľa pokynov stavebného dozoru Objednávateľ, a to výhradne v slovenskom jazyku. Stavebný dozor Objednávateľa je povinný sledovať obsah denníka a k zápisom pripájať svoje stanovisko do piatich (5) pracovných dní odo dňa zápisu, ak to vyžaduje povaha záznamu v stavebnom denníku, inak sa predpokladá, že so zápisom súhlasí. V prípade, že Zhotoviteľ považuje riešenie okolností, ktoré nastali za dôležité, je povinný túto skutočnosť v zázname uviesť a bezodkladne o tejto skutočnosti informovať stavebný dozor Objednávateľa, resp. poverenú osobu Objednávateľa.
[bookmark: _Ref38868333]Zhotoviteľ prostredníctvom povereného stavbyvedúceho bude do stavebného denníka zapisovať všetky údaje, ktoré sú dôležité pre riadne vykonanie Diela, a ktoré majú vplyv na plnenie záväzku zo Zmluvy, najmä údaje o stave staveniska a pracoviska, počasia, rozsahu a spôsobe vykonaných prác, nasadenia pracovníkov, strojoch v prípade ich napojenia na energetickú sieť stavby, popr. Objednávateľa, údaje o začatí a ukončení práce či udalostí a prekážok, vzťahujúce sa k stavbe Diela, stavy meračov energií pri prevzatí a odovzdaní staveniska a pri prevzatí a odovzdaní Diela.
Stavebný denník vedie Zhotoviteľom poverený stavbyvedúci. Vykonáva záznamy vždy v ten deň, kedy boli práce vykonané alebo kedy nastali okolnosti, ktoré sú predmetom záznamu. Stavebný denník musí byť na stavbe v čase kedy prebieha plnenie predmetu tejto Zmluvy podľa bodu 3.1 neustále prístupný Objednávateľovi alebo stavebnému dozoru Objednávateľa. Stavebný denník musí mať vypísaný základný list potvrdený stavebným dozorom Objednávateľa a očíslované všetky strany kde sa zapisujú záznamy. V prípade viacerých stavebných denníkov musia byť na prednej strane jasne očíslované s uvedeným dátumom prvého a posledného zápisu. Zápisy v stavebnom denníku musia nasledovať chronologicky a medzi jednotlivými zápismi nesmú byť medzery väčšie ako 2 prázdne riadky. Každý záznam Zhotoviteľa musí byť podpísaný povereným stavbyvedúcim. Zápisy v stavebnom denníku sa nepovažujú za zmenu Zmluvy, ale môžu slúžiť ako podklad pre vypracovanie doplnkov a zmien zmluvy.
[bookmark: _Ref40335929]
Odovzdanie a prevzatie Diela
Dielo/časť Diela sa považuje za spôsobilé k odovzdaniu po ukončení všetkých prác v zmysle Zmluvy, t. j. po zhotovení Diela v rozsahu definovanom touto Zmluvou, jej prílohami a odsúhlasenými zmenami, pokiaľ sú práce na Diele ukončené v požadovanej kvalite, v dohodnutom rozsahu, v dohodnutom termíne a bez vád a nedorobkov.
Objednávateľ bude Dielo preberať v celku alebo čiastkovo podľa časového harmonogramu dokončenia jednotlivých stavebných objektov, resp. častí. Objednávateľ nie je povinný prevziať Dielo, ak je pripravené na prevzatie pred uplynutím lehoty realizácie Diela podľa bodu 7.1.
Zhotoviteľ písomne vyzve Objednávateľa na obhliadku stavby za účelom začatia preberacieho konania minimálne dvadsať (20) pracovných dní pred termínom Protokolárneho odovzdania a prevzatia Diela/časti Diela; termín konania obhliadky a termín Protokolárneho odovzdania a prevzatia Diela/časti Diela vo výzve navrhne Zhotoviteľ, avšak termín konania obhliadky musí byť minimálne pätnásť (15) dní pred termínom Protokolárneho odovzdania a prevzatia Diela/časti Diela; ak Objednávateľ s navrhnutými termínmi nesúhlasí, termíny si Zmluvné strany dohodnú. Obhliadky stavby za účelom začatia preberacieho konania sa zúčastnia poverení zástupcovia Zmluvných strán, stavebný dozor Objednávateľa a zodpovedný zamestnanec Prešovského samosprávneho kraja a v rámci tejto obhliadky vykonajú podrobnú prehliadku Diela/časti Diela, pri ktorej bude posúdená jeho kvalita a úplnosť vykonaných prác. Výstupom z tejto obhliadky bude Zápisnica zo začiatku preberacieho konania, v ktorej budú spísané všetky zistené vady a nedorobky na Diele/časti Diela, ktorú pripraví stavebný dozor Objednávateľa. Všetky zistené vady a nedorobky musia byť odstránené do Protokolárneho odovzdania a prevzatia diela. Doba realizácie diela uvedená v bode 7.1 Zmluvy znením tohto bodu nie je dotknutá.
Zhotoviteľ minimálne päť (5) pracovných dní pred dohodnutým termínom Protokolárneho odovzdania a prevzatia Diela/časti Diela, podľa predchádzajúceho bodu, doručí Objednávateľovi dokumentáciu podľa bodu 11.6.2 Zmluvy na kontrolu.
Odovzdanie Diela/časti diela sa uskutočňuje v mieste jeho zhotovenia.
Objednávateľ prevezme Dielo/časť Diela časť realizovanú v súlade s bodom 3.3 tejto Zmluvy písomným Protokolom o odovzdaní a prevzatí Diela/časti Diela, ktorého návrh pripraví stavebný dozor Objednávateľa.
Objednávateľ prevezme Dielo/časť Diela len v prípade, že bude zhotovené bez vád a nedorobkov, podľa projektovej dokumentácie, odovzdaných podkladov, odsúhlasených zmien, záväzných noriem a predpisov tak, aby riadne slúžilo k určenému účelu.
[bookmark: _Ref13581621]Zhotoviteľ je povinný k odovzdávaciemu a preberaciemu konaniu pripraviť na odovzdanie všetky doklady osvedčujúce kvalitu a kompletnosť diela/časti Diela najmä:
Záverečné stanovisko stavbyvedúceho;
Príslušnú kópiu časti Stavebného denníka;
Správy o vykonaní odborných prehliadok, atestov a odborných skúšok – bez závad;
Výsledky meraní a skúšok platné ku dňu odovzdania Diela/časti diela, pasporty, revízne knihy alebo iné dokumenty vyhradených technických zariadení;
Energetický certifikát vydaný podľa platného zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov;
Doklady o preukázaní zhody výrobkov s technickými špecifikáciami, resp. certifikáty,
Osvedčenia o vykonaných skúškach použitých materiálov a výrobkov;
Geodetické zameranie nových stavebných objektov a existujúcich stavebných objektov ak došlo počas realizácie ku zmene zastavanej plochy, vrátane overeného geometrického plánu;
Zápisnice o preverení konštrukcií, ktoré boli v priebehu prác zakryté alebo sa stali neprístupnými;
Doklad o spôsobe likvidácie odpadov;
Dokumentácia skutočného vyhotovenia Diela/časti diela, 6 ks vyhotovení v tlačenej forme, 1 ks elektronicky vo formátoch – PDF, DOC, XLS, DWG, podľa charakteru príslušnej časti dokumentácie;
Fotodokumentácia realizácie stavby Diela/časti diela.
Ak Zhotoviteľ nebude mať doklady uvedené v bode 11.6.2, okrem dokladov uvedených v prvej odrážke, pripravené na odovzdanie a prevzatie, nepovažuje sa Dielo/časť diela za riadne pripravené k prevzatiu. V danom prípade môže Objednávateľ odmietnuť prevziať Dielo/časť Diela.
Ak pri odovzdaní a prevzatí Diela/časti Diela budú zistené vady alebo nedorobky, nepovažuje sa Dielo/časť Diela za riadne vykonanú a záväzok Zhotoviteľa sa nepovažuje za riadne a včas splnený. Objednávateľ je oprávnený takto ponúknuté Dielo/časť Diela neprevziať.
Za deň prevzatia Diela/časti Diela sa rozumie deň podpisu Protokolu o odovzdaní a prevzatí Diela/časti Diela poverenými zástupcami Zmluvných strán, stavebným dozorom Objednávateľa a zodpovedným zamestnancom Prešovského samosprávneho kraja. Najneskôr pri tomto preberaní budú odovzdané aj:
stavebný denník resp. stavebné denníky;
iné doklady v kompletnej verzii, pokiaľ boli pri čiastkových preberaniach odovzdané nekompletné, alebo je možné ich odovzdať až pri kompletnom odovzdaní Diela, najmä doklady nevyhnutné ku kolaudácií stavby a jej riadnemu užívaniu.
Objednávateľ si môže u Zhotoviteľa uplatniť aj odstránenie vád a nedorobkov Diela/časti Diela, ktoré boli zistené pri prehliadke vykonanej Objednávateľom bezodkladne po protokolárnom prevzatí Diela/časti Diela Objednávateľom a Zhotoviteľ má povinnosť ich odstrániť.
Zodpovednosť Zhotoviteľa za prípadné vady Diela/časti Diela, podliehajúce záruke (Článok 12) nie je odovzdaním Diela dotknutá.
Objednávateľ nadobúda vlastnícke právo k Dielu kontinuálne s dodaním prác a zabudovaním materiálov, ktoré boli Zhotoviteľovi odsúhlasené a uhradené. Zhotoviteľ znáša nebezpečenstvo škody na Diele od prevzatia staveniska do jeho odovzdania Objednávateľovi. Vlastníkom nehnuteľností v prípade jej rekonštrukcie je po celú dobu Objednávateľ.
[bookmark: _Ref38879158]Zhotoviteľ sa zaväzuje, že v zmluvách so subdodávateľmi  nepodmieni nadobudnutie vlastníckeho práva k dielu/časti diela, ktoré  bude zhotovené subdodávateľom splnením  podmienok (napr. zaplatením ceny a pod.), ktoré by ohrozili prechod vlastníckeho práva k časti zhotovovaného diela na Zhotoviteľa a následne na Objednávateľa.

Zodpovednosť za vady, záruka za kvalitu
Zhotoviteľ zodpovedá za to, že plnenia predmetu Zmluvy budú poskytnuté v súlade s ustanovením Článku 3 a budú mať vlastnosti dohodnuté v tejto Zmluve.
Zhotoviteľ sa zaväzuje dodať predmet Zmluvy (Dielo), uvedený v Článku 3 tejto Zmluvy bez vád a nedorobkov v súlade s projektovou dokumentáciou a príslušnými technickými normami vzťahujúcimi sa na predmet plnenia, a zaväzuje sa na stavebnú časť zhotoveného diela poskytnúť záruku minimálne 60 mesiacov, s výnimkou prác, materiálov, zariadení a výrobkov, na ktoré bola dodávateľmi poskytnutá dlhšia záručná doba. Na zabudované výrobky a príslušenstvo dodávané zhotoviteľom na predmetnú stavbu, ktorého výrobcovia ponúkajú kratšie záručné doby, zhotoviteľ poskytuje záučnú dobu minimálne 24 mesiacov.
Plnenie má vady a nedorobky ak:
nie je dodané v dohodnutej kvalite;
vykazuje nedostatky, t. j. nie je plnené v celom dohodnutom rozsahu.
Pre nároky zo zodpovednosti za vady platia primerane ustanovenia § 422 a nasledujúce Obchodného zákonníka.
[bookmark: _Ref39142436]Objednávateľ je povinný prípadnú reklamáciu Diela písomne uplatniť bezodkladne po jej zistení oznámením o vadách, najneskôr do päť (5) pracovných dní. Za písomne uplatnenú reklamáciu sa považuje aj reklamácia, ktorú Objednávateľ zašle Zhotoviteľovi e-mailom a zároveň doplní do 3 pracovných dní doporučenou listovou zásielkou, pričom za deň nahlásenia reklamácie pre počítanie dodržania lehôt sa považuje deň odoslania e-mailu Objednávateľom Zhotoviteľovi.
Zhotoviteľ, ak považuje za potrebné, po doručení oznámenia Objednávateľa o vadách vykoná obhliadku reklamovaných vád za účasti Objednávateľa a stavebného dozoru Objednávateľa, z ktorej sa spíše Protokol o z obhliadky reklamovanej vady. Ak Zhotoviteľ nevykoná obhliadku, reklamáciu nemôže odmietnuť. Zhotoviteľ je povinný vyjadriť sa k oznámeniu Objednávateľa o vadách predmetu Zmluvy bez zbytočného odkladu, najneskôr však do päť (5) pracovných dní odo dňa oznámenia Objednávateľa o vadách, a navrhnúť termín odstránenia reklamovaných vád, s ktorým si Objednávateľ vyhradzuje právo nesúhlasiť, ak sa mu nezdá primeraný. Ak sa Zhotoviteľ nevyjadrí k oznámeniu Objednávateľa o vadách do päť (5) pracovných dní platí, že reklamáciu uznáva a Objednávateľ mu určí termín odstránenia reklamovaných vád. Zhotoviteľ sa zaväzuje počas záručnej doby bezplatne odstrániť vady predmetu Zmluvy, a to v termíne dohodnutom v Protokole z obhliadky reklamovanej vady alebo v termíne, ktorý mu stanovil Objednávateľ, ak sa Zhotoviteľ nevyjadril k oznámeniu Objednávateľa o vadách. V prípade ak Zhotoviteľ nepristúpi k odstraňovaniu vád do päť (5) pracovných dní po uplynutí dohodnutej doby, je Objednávateľ oprávnený poveriť odstránením vady inú špecializovanú firmu; všetky takto vzniknuté náklady je Objednávateľ oprávnený si započítať z garančnej zábezpeky.
V prípade uplatnenia reklamácie oznámením Objednávateľa o vadách, v ktorom bude uvedené, že dané vady spôsobujú havarijný stav, je Zhotoviteľ povinný začať s ich odstraňovaním bezodkladne po doručení tohto oznámenia Objednávateľom emailom.
Záručná doba začína plynúť dňom nasledujúcim po dni Protokolárneho odovzdania a prevzatia kompletného Diela/časti Diela bez vád a nedorobkov podľa Článok 11 Zmluvy. Plynutie záručnej doby sa preruší dňom uplatnenia práva Objednávateľa na odstránenie vád doručením reklamácie.
Materiály, stavebné diely a výrobky, ktoré nezodpovedajú Zmluve s jej prílohami a požadovaným skúškam, musí Zhotoviteľ bezodkladne na vlastné náklady odstrániť a nahradiť takými, ktoré zodpovedajú Zmluve a požadovaným skúškam.
Objednávateľ je povinný umožniť Zhotoviteľovi prístup do priestorov, kde sa majú vady Diela, zistené počas záručnej doby, odstraňovať.
Na výzvu Objednávateľa je Zhotoviteľ povinný počas doby trvania záručnej doby odstrániť všetky vady a nedostatky Diela, na svoju zodpovednosť a náklady, bez ohľadu či už vznikli chybou konštrukcie, prevedením dopravy, montážou alebo použitím nevhodného materiálu, alebo použitím iného materiálu, ako je špecifikovaný v prílohách Zmluvy,  alebo z iného dôvodu, za ktorý Zhotoviteľ zodpovedá.
Zhotoviteľ preberá záväzok odstránenia všetkých vzájomne odsúhlasených reklamovaných vád v záručnej dobe a súčasne sa zaväzuje, že v priebehu vykonávania rôznych prác, súvisiacich s touto Zmluvou, bude realizovať opatrenia zamedzujúce vzniku nekvalitne prevedených prác, alebo poškodení už zrealizovaných prác a to počínajúc kontrolou dodávaných materiálov a výrobkov a ich atestov, kontrolou dodržiavania technologických postupov, vrátane prác a činností svojich prípadných subdodávateľov.
[bookmark: _Hlk135725888]Záručná doba na reklamovanú časť Diela sa predlžuje o dobu od dňa uplatnenia oprávnenej reklamácie do dňa podpísania Protokolu o odstránení vady oboma Zmluvnými stranami.
[bookmark: _Hlk135725943]V poslednom mesiaci pred uplynutím záručnej doby bude na základe výzvy Zhotoviteľa za prítomnosti Zhotoviteľa a Objednávateľa prípadne ich právnych nástupcov vykonané vyhodnotenie prevádzky počas záručnej doby a zistení, či boli odstránené doteraz reklamované vady.
Pre zabezpečenie riadnej obsluhy a údržby je Zhotoviteľ povinný odovzdať Objednávateľovi pokyny k užívaniu a údržbe zhotoveného Diela a jeho jednotlivých častí. Pokiaľ takéto pokyny nebudú Objednávateľovi odovzdané, nemôže Zhotoviteľ pri reklamáciách odmietnuť vadu s tým, že vada vznikla nedostatočnou alebo nesprávnou údržbou alebo obsluhou.
Zhotoviteľ zodpovedá za to, že vykonané dielo nevykazuje žiadne právne vady a že zo strany tretej osoby nebudú uplatňované nároky z titulu porušenia alebo ohrozenia napr. autorských práv, práv na ochrannú známku alebo iných práv.

Zodpovednosť za škodu
Zhotoviteľ zodpovedá za všetky škody, ktoré vzniknú Objednávateľovi vrátane tých, ktoré vzniknú  na hnuteľnom/nehnuteľnom  majetku Objednávateľa pri vykonávaní stavebných a iných prác súvisiacich s plnením tejto zmluvy, a ktoré  vzniknú v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.
Zhotoviteľ sa zaväzuje, že odškodní Objednávateľa v súvislosti s akoukoľvek škodou, ktorá bola Objednávateľovi spôsobená v dôsledku konania alebo opomenutia Zhotoviteľa, vrátane náhrady akýchkoľvek pokút alebo iných sankcií, ktoré boli v dôsledku konania/opomenutia Zhotoviteľa Objednávateľovi vyrubené zo strany tretích osôb.
V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.
V prípade ak plnením predmetu Zmluvy v rozpore so Zmluvou alebo nedodržaním termínu plnenia predmetu Zmluvy Zhotoviteľom z dôvodov na jeho strane alebo odstúpením Zhotoviteľa od Zmluvy, vznikne Objednávateľovi škoda z titulu neposkytnutia dotácie, nenávratného finančného príspevku poskytovateľom pomoci alebo udelenia korekcie znížením výšky nenávratného finančného príspevku alebo zneoprávnenia časti oprávnených výdajov, Zhotoviteľ zodpovedá za túto škodu v jej plnej výške a je povinný ju Objednávateľovi nahradiť.

Zabezpečenie záväzkov
Zmluvné strany sa dohodli, že v prípade porušenia záväzkov Zhotoviteľa je Objednávateľ oprávnený uplatniť si nižšie uvedené nároky u Zhotoviteľa a Zhotoviteľ je povinný tieto nároky Objednávateľovi uhradiť:
Za nezačatie/neukončenie realizácie stavebných prác v termíne podľa harmonogramu prác Zhotoviteľ zaplatí Objednávateľovi sankciu vo výške 0,02 % z celkovej Ceny za Dielo bez DPH za každý začatý kalendárny deň omeškania.
Za nedodržanie termínu dokončenia a odovzdania Diela/časti Diela Zhotoviteľ zaplatí Objednávateľovi sankciu vo výške 0,10 % z celkovej Ceny za Dielo bez DPH za každý začatý kalendárny deň omeškania.
Za omeškanie s odstránením vád spísaných v Protokole z obhliadky reklamovanej vady v záručnej dobe v dohodnutom termíne odstránenia resp. Objednávateľom určenom termíne odstránenia, v prípade ak sa Zhotoviteľ nevyjadril k oznámeniu, Zhotoviteľ zaplatí Objednávateľovi sankciu vo výške 0,05 % z celkovej Ceny za Dielo bez DPH za každý deň omeškania Zhotoviteľa až do doby odstránenia vád.
Za nevyjadrenie sa k oznámeniu Objednávateľa o vadách podľa bodu 12.5 Zhotoviteľ zaplatí Objednávateľovi sankciu vo výške 0,05 % z celkovej Ceny za Dielo bez DPH jednorazovo.
Za omeškanie s vyprataním zariadenia staveniska, zvyšného materiálu a pod. viac ako pätnásť (15) dní po podpísaní Protokolu o odovzdaní a prevzatí Diela/časti Diela Zhotoviteľ zaplatí Objednávateľovi sankciu vo výške 0,02 % z celkovej Ceny za Dielo bez DPH za každý začatý kalendárny deň omeškania.
Za porušenie povinností vyplývajúcich zo zákona č. 49/2002 Z. z. o ochrane pamiatkového fondu Zhotoviteľ zaplatí Objednávateľovi sankciu vo výške 1 % z celkovej Ceny za Dielo bez DPH za každé porušenie tejto povinnosti. Takéto porušenie bude považované za podstatné porušenie Zmluvy.
Za porušenie ktorejkoľvek povinnosti Zhotoviteľa uvedenej v bode 5.8.2 a Článku 9 tejto Zmluvy, za ktorú nie je určená individuálna sankcia Zhotoviteľ zaplatí Objednávateľovi sankciu vo výške 1 000,00 EUR aj opakovane.
Za porušenie bodu 11.11 tejto Zmluvy zmluvnú pokutu vo výške ceny za časť diela zhotoveného subdodávateľom.
V prípade zistenia požitia alkoholu, resp. iných omamných látok alebo prácou pod ich vplyvom, v prípade zistenia porušenia zákazu fajčiť v mieste plnenia predmetu Zmluvy, u pracovníkov Zhotoviteľa, zmluvnú pokutu vo výške 500,00 EUR za každého pracovníka za každé jednotlivé porušenie a to aj opakovane zistené. Týmto nezaniká nárok Objednávateľa na odstúpenie od Zmluvy.
V prípade porušenia inej povinnosti podľa tejto Zmluvy, najmä podľa bodu 3.5, 4.2  a v prípade podstatného porušenia tejto Zmluvy podľa pododsekov bodu 17.4, za ktorú nie je určená individuálna sadzba zmluvnej pokuty, zmluvnú pokutu vo výške 500,00 EUR za každé jednotlivé porušenie alebo za každý deň omeškania so splnením povinností, a to aj opakovane.
Odstúpenie od Zmluvy neznamená zánik nároku na zmluvnú sankciu a na náhradu škody.
Zaplatením zmluvnej pokuty nezaniká nárok Objednávateľa na náhradu škody v zmysle ust. § 373 a nasl. zákona č. 513/1991 Zb. Obchodný zákonník v znení neskorších predpisov alebo prípadné odstúpenie od Zmluvy.

Osobitné ustanovenia
Zmluvné strany vyhlasujú, že sa neuskutočnili žiadne úkony a neprebiehajú žiadne konania pred akýmkoľvek súdom, rozhodcovským súdom alebo rozhodcom, štátnym alebo iným orgánom verejnej správy, ktoré by mohli ovplyvniť zákonnosť, platnosť alebo vymožiteľnosť tejto Zmluvy vo vzťahu k Zmluvným stranám alebo ich schopnosti splniť si svoje záväzky vyplývajúce z tejto Zmluvy a podľa vedomosti Zmluvných strán sa žiadne takéto úkony nepripravujú.
V prípade, ak je Zhotoviteľ zároveň členom skupiny dodávateľov podľa zákona o verejnom obstarávaní (ďalej aj len ako “Skupina dodávateľov“), vzťahujú sa práva a povinnosti Zhotoviteľa podľa tejto Zmluvy spoločne a nerozdielne na všetkých členov Skupiny dodávateľov ako Zhotoviteľa podľa tejto Zmluvy, a teda Zhotoviteľ ako člen Skupiny dodávateľov je zaviazaný spoločne a nerozdielne s ostatnými členmi Skupiny dodávateľov za záväzky Skupiny dodávateľov voči Objednávateľovi a Objednávateľ je oprávnený požadovať plnenie, ktoré má poskytnúť Skupina dodávateľov, od ktoréhokoľvek Zhotoviteľa ako člena Skupiny dodávateľov.
Konflikt záujmov.
[bookmark: _Ref19176501]Zhotoviteľ sa vyvaruje akýchkoľvek kontaktov, ktoré by mohli ohroziť jeho nezávislosť. Okrem toho, Zhotoviteľ je povinný prijať všetky nevyhnutné opatrenia s cieľom predísť akejkoľvek situácii, ktorá by mohla ohroziť nestranné a objektívne plnenie tejto Zmluvy. Konflikt záujmov by mohol vzniknúť najmä v dôsledku ekonomických záujmov, politickej alebo národnej spriaznenosti, rodinných či citových väzieb alebo akýchkoľvek iných vzťahov alebo spoločných záujmov. Každý konflikt záujmov, ktorý vznikne počas plnenia tejto Zmluvy, musí byť bezodkladne písomne oznámený Objednávateľovi. V prípade konfliktu záujmov Zhotoviteľ okamžite prijme všetky opatrenia potrebné na jeho ukončenie.
Objednávateľ si vyhradzuje právo overiť, či sú opatrenia uvedené v predchádzajúcom bode tohto článku Zmluvy primerané, a v prípade potreby môže vyžadovať prijatie dodatočných opatrení v lehote, ktorú sám určí. Zhotoviteľ zabezpečí, aby sa jeho pracovníci a subdodávatelia nedostali do situácie, ktorá by mohla viesť ku konfliktu záujmov. Bez toho, aby bol dotknutý bod 15.3.1 tejto Zmluvy, Zhotoviteľ okamžite a bez akéhokoľvek odškodnenia zo strany Objednávateľa nahradí každého svojho pracovníka a/alebo subdodávateľa, ktorý je takejto situácii vystavený.
Zhotoviteľ je povinný informovať Objednávateľa o vzniku akejkoľvek skutočnosti alebo jej zmene, ktorá má vplyv na pravdivosť ktoréhokoľvek z vyhlásení uvedených v tomto článku, a to bez zbytočného odkladu.
Akákoľvek nepravdivosť alebo porušenie akéhokoľvek vyhlásenia alebo záväzku Zhotoviteľa uvedeného v tomto článku tejto Zmluvy sa považuje za podstatné porušenie tejto Zmluvy.
Subdodávatelia.
[bookmark: _Ref38628872]Zhotoviteľovi nie je známy žiadny iný subdodávateľ, prostredníctvom ktorého by Zhotoviteľ plnil svoje povinnosti podľa tejto Zmluvy, než ktorý je uvedený v Prílohe č. 4 Zmluvy. Objednávateľ vyžaduje, aby každý subdodávateľ Zhotoviteľa spĺňal podmienku vyplývajúcu z § 32 ods. 1 a § 41 ods. 1 písm. b) zákona o verejnom obstarávaní. Zhotoviteľ je povinný písomne predložiť Objednávateľovi na schválenie každého subdodávateľa, ktorý by sa mal podieľať na plnení tejto Zmluvy v Návrhu  na zmenu subdodávateľa (ďalej len „Návrh na zmenu subdodávateľa“); bez udelenia predchádzajúceho písomného súhlasu Objednávateľa, takéhoto subdodávateľa nemožno použiť na plnenie povinností Zhotoviteľa podľa tejto Zmluvy. Návrh na zmenu subdodávateľa písomne predkladá Zhotoviteľ Objednávateľovi minimálne desať (10) pracovných dní pred plánovaným dátumom zmeny subdodávateľa; spolu s Návrhom na zmenu subdodávateľa poskytne Objednávateľovi všetky údaje v rozsahu podľa Prílohy č. 4 tejto Zmluvy, dátum nástupu a doklady preukazujúce splnenie podmienok účasti a osobného postavenia v zmysle zákona o verejnom obstarávaní. Objednávateľ je povinný sa písomne vyjadriť bez zbytočného odkladu od obdržania písomnej žiadosti Zhotoviteľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak zhotoviteľ nepredloží vyššie uvedené dokumenty, takéhoto subdodávateľa nebude objednávateľ v plnení predmetu zákazky akceptovať a takémuto subdodávateľovi, nebude umožnený prístup na miesto plnenia predmetu zmluvy. Bez ohľadu na vyššie uvedené, ak Zhotoviteľ použije na plnenie povinností Zhotoviteľa podľa tejto Zmluvy akúkoľvek tretiu osobu, zodpovedá voči Objednávateľovi v celom rozsahu za plnenie povinností podľa tejto Zmluvy, ako keby ich plnil sám.
Záväzky vo vzťahu k nelegálnemu zamestnávaniu.
[bookmark: _Ref19177181]Zhotoviteľ je povinný dodržiavať zákazy, obmedzenia a povinnosti vyplývajúce zo Zákona č. 82/2005 Z. z. o nelegálnom zamestnávaní, najmä je však povinný postupovať tak, aby plnenie Zmluvy nedodával prostredníctvom fyzickej osoby, ktorá je nelegálne zamestnaná. 
[bookmark: _Ref39145058]Zhotoviteľ vyhlasuje, že plnenie, ktoré bude dodávať na základe tejto Zmluvy bude po celý čas jej platnosti a účinnosti dodávať len prostredníctvom fyzickej osoby, ktorú zamestnáva v súlade s právnou úpravou platnou v Slovenskej republike a súčasne vyhlasuje, že žiadne plnenie alebo jeho časť nedodá prostredníctvom fyzickej osoby, ktorá je nelegálne zamestnaná. 
[bookmark: _Ref19177185]Zhotoviteľ je povinný na požiadanie Objednávateľa bezodkladne poskytnúť v požadovanom rozsahu doklady a osobné údaje fyzických osôb, prostredníctvom ktorých dodáva plnenie podľa tejto Zmluvy, ktoré sú potrebné na to, aby Objednávateľ mohol skontrolovať či Zhotoviteľ neporušuje zákaz nelegálneho zamestnávania podľa osobitného predpisu, t. j. podľa Zákona o nelegálnom zamestnávaní. Žiadosť o poskytnutie dokladov, ako aj samotné doklady, je možné doručiť aj v elektronickej forme na určenú e-mailovú adresu Zmluvnej strany. 
[bookmark: _Ref39145064]Ak Zhotoviteľ poruší povinnosti vyplývajúce z tejto Zmluvy alebo z osobitných všeobecne záväzných právnych predpisov v oblasti zamestnávania a z uvedeného dôvodu bude Objednávateľovi uložená pokuta alebo iná sankcia za porušenie zákazu prijať plnenie dodané Zhotoviteľom prostredníctvom fyzickej osoby nelegálne zamestnanej, alebo pokuta uložená Zhotoviteľovi bude od Objednávateľa vymáhaná v zmysle Zákona o nelegálnom zamestnávaní, zaväzuje sa Zhotoviteľ uhradiť Objednávateľovi škodu tým spôsobenú, a to vrátane škody spôsobenej uhradením pokuty alebo sankcie uloženej príslušným orgánom verejnej správy. Zhotoviteľ je povinný uhradiť Objednávateľovi skutočnú škodu, ktorá mu vznikla, a to najneskôr do pätnásť (15) dní odo dňa doručenia faktúry spolu so žiadosťou o uhradenie spôsobenej škody. Jedným z podkladov pre určenie skutočnej škody spôsobenej Objednávateľovi bude aj kópia právoplatného rozhodnutia príslušného orgánu verejnej správy o uložení pokuty alebo inej sankcie alebo o vymáhaní pokuty uloženej Zhotoviteľovi od Objednávateľa. Rovnako sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000,00 EUR v prípade porušenia ktoréhokoľvek zo záväzkov uvedených v bodoch 15.5.1 až 15.5.3 tejto Zmluvy; tým nie je dotknuté právo Objednávateľa domáhať sa náhrady škody v plnej výške. 
[bookmark: _Ref19177326]Register partnerov verejného sektora.
[bookmark: _Ref39145069]Zhotoviteľ vyhlasuje, že si riadne a včas plní, a počas trvania tejto Zmluvy sa zaväzuje riadne a včas plniť, svoje povinnosti vyplývajúce zo Zákona č. 315/2016 Z. z. o registri partnerov verejného sektora (ďalej aj ako „Zákon o registri partnerov“), najmä sa zaväzuje zabezpečiť aktuálne, úplné, správne a pravdivé údaje zapisované v registri partnerov prostredníctvom oprávnenej osoby, a zároveň sa zaväzuje bez zbytočného odkladu písomne informovať Objednávateľa o tom, že:
bol vymazaný z registra partnerov vedeného v zmysle Zákona o registri partnerov;
nastala akákoľvek zmena akéhokoľvek údaju zapísaného v registri partnerov vedenom v zmysle Zákona o registri partnerov;
nastala skutočnosť, ktorá vedie alebo môže viesť k jeho výmazu z registra partnerov podľa § 13 ods. 2 Zákona o registri partnerov;
po dobu dlhšiu ako tridsať (30) dní nemá v registri partnerov vedenom v zmysle Zákona o registri partnerov zapísanú oprávnenú osobu.
Touto Zmluvou sa nezakladá osobitná registračná povinnosť v prípade, ak požiadavka registrácie nevyplýva zo Zákona o registri partnerov. V prípade porušenia akejkoľvek povinnosti Zhotoviteľ uvedenej v bode 15.6.1 tejto Zmluvy, je Objednávateľ oprávnený od tejto Zmluvy odstúpiť; tým nie sú dotknuté práva Objednávateľa podľa § 15 Zákona o registri partnerov. V prípade porušenia povinností podľa tohto bodu tohto článku sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000,00 EUR; tým nie je dotknuté právo Objednávateľa domáhať sa náhrady škody v plnej výške.
Zhotoviteľ je povinný zabezpečiť, aby subdodávatelia, ktorí spĺňajú definíciu partnera verejného sektora podľa § 2 ods. 1 písm. a) bod 7 Zákona o registri partnerov, ktorí budú subdodávateľmi pre plnenie poskytované na základe tejto Zmluvy, zabezpečili svoju registráciu ako partneri verejného sektora a túto registráciu udržiavali v platnosti počas trvania tejto Zmluvy a plnili si všetky povinnosti vyplývajúce z takejto registrácie, resp. zabezpečili plnenie povinností vyplývajúcich z takejto registrácie. Porušenie povinnosti podľa predchádzajúcej vety zo strany Zhotoviteľa sa považuje za podstatné porušenie Zmluvy a Objednávateľ má právo odstúpiť od tejto Zmluvy. V prípade porušenia povinnosti podľa prvej vety tohto bodu článku sa Zhotoviteľ zaväzuje zaplatiť Objednávateľovi na základe jeho výzvy zmluvnú pokutu vo výške 5 000,00 EUR. Za účelom kontroly splnenia povinnosti podľa prvej vety tohto bodu článku tejto Zmluvy je Objednávateľ oprávnený požadovať od Zhotoviteľa predloženie všetkých zmlúv a súvisiacich dokumentov so subdodávateľmi; Zhotoviteľ je povinný takejto požiadavke Objednávateľa vyhovieť v lehote uvedenej vo výzve Objednávateľa; v prípade, ak Zhotoviteľ tejto výzve nevyhovie, má sa za to, že povinnosť podľa prvej vety tohto bodu tohto článku tejto Zmluvy bola porušená; druhá a tretia veta tohto bodu článku tejto Zmluvy platia rovnako.

Ostatné ustanovenia
Všetky písomnosti vrátane tých, ktoré vyvolávajú právne účinky  budú medzi zmluvnými stranami zabezpečované listami doručenými poštou, osobne alebo autorizovaným elektronickým podaním do elektronickej schránky v zmysle zákona č. 305/2013 Z. z. na adresy uvedené v záhlaví tejto Zmluvy. Ak bola písomnosť zasielaná poštou,  považuje sa  za doručenú dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka  vrátila späť odosielateľovi, i keď sa adresát o tom nedozvedel. Ak bola písomnosť doručená osobne považuje sa za doručenú dňom prevzatia a ak e-mailom  v momente prenosu, inak v nasledujúci pracovný deň, aj keď si ju adresát neprečítal.
Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. Ak nedôjde k zmieru a dohode, spory budú riešené príslušným súdom.
Ak vznikne medzi zmluvnými stranami spor v rôznosti názorov na vlastnosti hmôt a stavebných výrobkov, dielcov, pre ktoré platia obecne záväzné skúšobné postupy a o prípustnosti a spoľahlivosti prístrojov a zariadení, ktoré sa použili pri skúškach, prípadne metód, môže si každá zmluvná strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú pre zmluvné strany a riešenie sporu záväzné. Náklady na skúšky znáša strana, ktorá spor prehrala.
Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
Akékoľvek zmeny alebo doplnenia tejto Zmluvy možno uskutočniť len písomne vo forme dodatku k Zmluve, podpísaného oprávnenými zástupcami Zmluvných strán, inak je zmena či doplnenie Zmluvy neplatné. Zmena Zmluvy sa riadi pravidlami definovanými v zákone o verejnom obstarávaní. Znenie tohto bodu sa neuplatní pri zmene stavbyvedúceho uvedeného v bode 10.4 Zmluvy, subdodávateľov uvedených v Prílohe č. 4 Zmluvy a identifikačných údajov zmluvných strán uvedených v Článok 1.
Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Zhotoviteľ berie na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z tejto Zmluvy. 
[bookmark: _Ref13581915]Zhotoviteľ sa zaväzuje počas realizácie Diela strpieť výkon kontroly/auditu/overovania súvisiaceho s dodávaným tovarom, uskutočňovanými stavebnými prácami a poskytovanými službami, a to kedykoľvek počas trvania platnosti a účinnosti Zmluvy o poskytnutí dotácie/nenávratného finančného príspevku vykonávaný na to určenými a oprávnenými osobami a zaväzuje sa zároveň poskytnúť týmto osobám všetku potrebnú súčinnosť v nevyhnutnom rozsahu a v potrebných lehotách. 
Oprávnenými osobami na výkon kontroly/auditu/overovania sú: a) Objednávateľ a ním poverené osoby, b) Útvar následnej finančnej kontroly a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby d) Orgán auditu, jeho spolupracujúce orgány a nimi poverené osoby, e) Splnomocnení zástupcovia Európskej Komisie a Európskeho dvora audítorov, f) osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ, g) Úrad pre verejné obstarávanie a ním poverené osoby na výkon kontroly, h) Osoby poverené na výkon kontroly Objednávateľom, i) Iné subjekty a nimi poverené osoby, ktoré sú oprávnené na výkon kontroly podľa platných právnych predpisov.
Porušenie povinnosti poskytnutia riadnej a včasnej súčinnosti podľa bodu 16.7 tohto článku Zmluvy zo strany Zhotoviteľa považuje sa za podstatné porušenie tejto Zmluvy. Ak vznikne Objednávateľovi škoda alebo majetková alebo nemajetková ujma z titulu neposkytnutia súčinnosti Zhotoviteľa podľa bodu 16.7 tohto článku Zmluvy, uplatni si jej náhradu v plnej výške Objednávateľ u Zhotoviteľa.
[bookmark: _Ref78870118][bookmark: _Ref84595114]Pre účely tejto zmluvy sa za vyššiu moc považujú všetky udalosti, ktoré sa nedajú naplánovať ani prekonať po podpísaní zmluvy, a ktoré sa dajú považovať za neodvratné a neobyčajné udalosti ako napríklad vojna, požiar, záplavy, extrémne poveternostné podmienky, znemožňujúce montáž alebo iné katastrofy, štrajky obmedzenia importu alebo exportu zavedené vládou, ktoré sú mimo vplyvu zmluvných strán a majú podstatný vplyv na plnenie zmluvy.

Ukončenie zmluvného vzťahu
Riadne ukončenie zmluvného vzťahu vyplývajúceho zo Zmluvy nastane splnením podmienok uvedených v bode 3.1 Zmluvy.
Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Zhotoviteľom, Objednávateľ vysporiada pohľadávky Zhotoviteľa podľa bodu 17.8 tohto článku Zmluvy.
Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy aj v prípadoch nepodstatného porušenia podľa bodu 17.5.
[bookmark: _Ref39145241]Na účely Zmluvy sa za podstatné porušenie Zmluvy sa považuje najmä:
preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
opakované porušenie záväzkov Zmluvných strán vyplývajúcich z tejto Zmluvy;
zastavenie realizácie predmetu Zmluvy z dôvodov na strane Zhotoviteľa; zastavením realizácie sa na tento účel rozumie aj neprevzatie staveniska Zhotoviteľom v termíne a čase určenom Objednávateľom;
vyhlásenie konkurzu alebo reštrukturalizácie na majetok Zhotoviteľa alebo Objednávateľa, resp. zastavenie konkurzného konania pre nedostatok majetku, alebo vstup Zhotoviteľa do likvidácie;
opakované dodanie predmetu Zmluvy alebo jeho časti od Zhotoviteľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami;
[bookmark: _Ref93582917]dodanie predmetu Zmluvy alebo jeho časti Zhotoviteľom v omeškaní, z dôvodov na jeho strane, voči časovému harmonogramu podľa Prílohy č. 3 k tejto Zmluve zmysle bodu 7.3 Zmluvy o viac ako sedem (7) dní;
neposkytnutie výkonovej záruky a garančnej záruky podľa bodu 6.1 tejto Zmluvy, neposkytnutie poistnej zmluvy a nezabezpečenie poistenia podľa bodu 9.2.2 Zmluvy;
nedodržanie záväzku Zhotoviteľa podľa bodu 7.1;
iné podstatné porušenie podľa ustanovení tejto Zmluvy, najmä porušenie bodu 9.2.3, 9.2.4, 9.8, 15.4.1, 15.5.1, 15.5.2, 15.5.3, 15.5.4, 15.6.1,16.7 a pod.
[bookmark: _Ref143153959]V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia Zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
[bookmark: _Ref13581946]Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov zmluvné, resp. zákonné sankcie, ktoré sa týkajú konania, resp. opomenutia Zmluvnej strany pred účinnosťou odstúpenia od Zmluvy, resp. po účinnosti pokiaľ ide o povinnosti súvisiace s odvozom odpadov, resp. čistením priestorov Objednávateľa a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
[bookmark: _Ref87440740]Vysporiadanie pohľadávok z titulu odstúpenia od Zmluvy:
časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa;
Objednávateľ je ďalej povinný uhradiť Zhotoviteľovi cenu tých častí predmetu Zmluvy, ktoré boli riadne dodané, zhotovené, resp. poskytnuté a prebraté Objednávateľom do dňa nadobudnutia účinnosti odstúpenia od Zmluvy;
Zhotoviteľ vystaví vyúčtovaciu faktúru do dvadsaťjeden (21) dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Článku 5 tejto Zmluvy.

Záverečné ustanovenia
Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov Slovenskej republiky a ES.
Zhotoviteľ zaväzuje sa k riadnemu a včasnému poskytovaniu súčinnosti pre Objednávateľa spočívajúcu napríklad formou predloženia príslušných dokladov v súlade s príručkou pre prijímateľa z príslušného operačného programu a pod., všetko s cieľom dosiahnuť naplnenie účelu tejto Zmluvy.
Zhotoviteľ je povinný zdržať sa akéhokoľvek konania, ktoré by smerovalo proti záujmom Objednávateľa, resp. ktoré by smerovalo proti dosiahnutiu účelu tejto zmluvy.
Neoddeliteľnú súčasť tejto Zmluvy tvoria prílohy:
Príloha č. 1 – Projektová dokumentácia;
Príloha č. 2 – Rozpočet – ocenený výkaz výmer;
Príloha č. 3 – Časový harmonogram;
Príloha č. 4 – Subdodávatelia.
Zmluvné strany berú na vedomie, že na základe Rozhodnutia Ministerstva školstva, výskumu, vývoja a mládeže SR č. 2025/7124:3-A3530 a Zriaďovacej listiny Prešovského samosprávneho kraja č. 05781/2026/OE-1 dochádza s účinnosťou k 31.08.2026 k zániku pôvodného Objednávateľa (Stredná odborná škola, Garbiarska 1, Kežmarok, IČO: 37880012) a jeho právnym nástupcom sa s účinnosťou od 01.09.2026 stáva Stredná odborná škola a Hotelová akadémia Otta Brucknera, Garbiarska 1, 060 01 Kežmarok, IČO: 57285519, na ktorého v súlade s § 20 ods. 4 zákona č. 596/2003 Z. z. prechádzajú všetky práva a povinnosti pôvodného Objednávateľa, vrátane práv a povinností vyplývajúcich z tejto Zmluvy. Táto skutočnosť sa nepovažuje za zmenu zmluvnej strany vyžadujúcu súhlas Zhotoviteľa ani za odstúpenie od Zmluvy.
Zmluva je vyhotovená v štyroch rovnopisoch, z toho tri obdrží Objednávateľ a jeden Zhotoviteľ.
V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.
Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri zmlúv Úradu vlády SR, nie však skôr ako po splnení odkladacej podmienky podľa bodu 18.10 tejto zmluvy.
Pre nadobudnutie účinnosti je potrebné, aby boli splnené všetky podmienky, ktoré sa viažu na nadobudnutie účinnosti tejto Zmluvy a to podľa podmienok uvedených v tejto Zmluve a podľa platných predpisov.
[bookmark: _Ref16599951]Zmluva nadobúda účinnosť po splnení odkladacích podmienok, ktoré spočívajú v tom, že bude uzavretá zmluva o poskytnutí NFP medzi Objednávateľom a poskytovateľom pomoci a poskytovateľ pomoci potvrdí správnosť vykonaného verejného obstarávania prijímateľom pomoci, ak sa pre nadobudnutie účinnosti zmluvy o poskytnutí NFP viaže kontrola správnosti verejného obstarávania podľa osobitných predpisov poskytovateľa pomoci.
O nadobudnutí účinnosti tejto zmluvy bude Objednávateľ bezodkladne, najneskôr do päť (5) pracovných dní od nadobudnutia jej účinnosti informovať zhotoviteľa.

 	                 Objednávateľ:		                                              Zhotoviteľ:
 	V ..............................., dňa ............. 	                          V ..............................., dňa .............


 	.................................................... 	                              ....................................................
 			...	                                       			   ...
 			...	                                   				   ...


Táto zmluva bola zverejnená dňa:
Táto zmluva nadobúda účinnosť dňa:

